Copland skrev stykket etter oppfordring som en hyllest til den folkelige krigsinnsatsen under andre verdenskrig. Stykket ble tidlig et av hans mest populære og ble inkludert som hovedtemaet i den fjerde satsen i hans tredje symfoni. Copland uttalte senere at utfordringen var å komponere en tradisjonell fanfare som var direkte og kraftig, men allikevel var et samtidsuttrykk. Stykket har senere blitt regnet blant USAs patriotiske musikk.